CELEX: 32017D0819
Language: hr
Date: 2017-05-12 00:00:00
Title: Provedbena odluka Komisije (EU) 2017/819 оd 12. svibnja 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (priopćeno pod brojem dokumenta C(2017) 3331) (Tekst značajan za EGP. )

13.5.2017   
            
            
               HR
            
            
               Službeni list Europske unije
            
            
               L 122/76
            
         PROVEDBENA ODLUKA KOMISIJE (EU) 2017/819
   оd 12. svibnja 2017.
   o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama
   
      
         (priopćeno pod brojem dokumenta C(2017) 3331)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 4.,
   budući da:
   
               (1)
            
            
               Provedbena odluka Komisije (EU) 2017/247 (3) donesena je nakon izbijanja visokopatogene influence ptica podtipa H5 u više država članica (dalje u tekstu „predmetne države članice”) i nakon što su nadležna tijela tih država članica uspostavila zaražena i ugrožena područja u skladu s Direktivom Vijeća 2005/94/EZ (4).
            
         
               (2)
            
            
               Provedbenom odlukom (EU) 2017/247 predviđeno je da zaražena i ugrožena područja koja su uspostavila nadležna tijela predmetnih država članica u skladu s Direktivom 2005/94/EZ obuhvaćaju barem područja koja su u Prilogu toj provedbenoj odluci navedena kao zaražena i ugrožena područja. Provedbenom odlukom (EU) 2017/247 utvrđeno je i da se mjere koje se provode na zaraženim i ugroženim područjima, kako je predviđeno člankom 29. stavkom 1. i člankom 31. Direktive 2005/94/EZ, zadržavaju barem do datuma određenih za ta područja u Prilogu toj provedbenoj odluci.
            
         
               (3)
            
            
               Prilog Provedbenoj odluci (EU) 2017/247 naknadno je izmijenjen provedbenim odlukama Komisije (EU) 2017/417 (5), (EU) 2017/554 (6), (EU) 2017/696 (7) i (EU) 2017/780 (8) kako bi se uzele u obzir izmjene zaraženih i ugroženih područja koja su uspostavila nadležna tijela država članica u skladu s Direktivom 2005/94/EZ nakon novih slučajeva izbijanja visokopatogene influence ptica podtipa H5 u Uniji. Nadalje, Provedbena odluka (EU) 2017/247 izmijenjena je Provedbenom odlukom (EU) 2017/696 kako bi se utvrdila pravila koja se odnose na otpremanje pošiljaka jednodnevnih pilića iz područja navedenih u Prilogu Provedbenoj odluci (EU) 2017/247 s obzirom na određena poboljšanja epidemiološkog stanja u pogledu predmetnog virusa u Uniji.
            
         
               (4)
            
            
               Iako se epidemiološko stanje u Uniji u pogledu visokopatogene influence ptica znatno poboljšalo, nakon zadnjih izmjena Provedbene odluke (EU) 2017/247 Provedbenom odlukom (EU) 2017/780 Ujedinjena Kraljevina obavijestila je Komisiju o novim slučajevima izbijanja visokopatogene influence ptica podtipa H5 na gospodarstvima koja se nalaze izvan područja trenutačno navedenih za tu državu članicu u Prilogu Provedbenoj odluci (EU) 2017/247. Izvijestila je i da je poduzela potrebne mjere u skladu s Direktivom 2005/94/EZ, uključujući uspostavljanje zaraženih i ugroženih područja oko mjesta izbijanja novih slučajeva te bolesti.
            
         
               (5)
            
            
               Komisija je razmotrila mjere koje je Ujedinjena Kraljevina poduzela u skladu s Direktivom 2005/94/EZ nakon najnovijih slučajeva izbijanja influence ptica podtipa H5 u toj državi članici te se uvjerila da su granice zaraženih i ugroženih područja koja su uspostavila nadležna tijela u toj državi članici na dovoljnoj udaljenosti od svih gospodarstava na kojima je potvrđeno izbijanje visokopatogene influence ptica podtipa H5.
            
         
               (6)
            
            
               Kako bi se spriječili nepotrebni poremećaji trgovine u Uniji i izbjeglo da treće zemlje nametnu neopravdane prepreke trgovini, nužno je brzo na razini Unije, a u suradnji s Ujedinjenom Kraljevinom, opisati nova zaražena i ugrožena područja koja je uspostavila ta država članica u skladu s Direktivom 2005/94/EZ. Stoga bi područja navedena za tu državu članicu u Prilogu Provedbenoj odluci (EU) 2017/247 trebalo izmijeniti.
            
         
               (7)
            
            
               Prilog Provedbenoj odluci (EU) 2017/247 trebalo bi u skladu s tim izmijeniti radi ažuriranja regionalizacije na razini Unije uključivanjem novih zaraženih i ugroženih područja uspostavljenih u skladu s Direktivom 2005/94/EZ te trajanja ograničenja koja se na njima primjenjuju.
            
         
               (8)
            
            
               Provedbenu odluku (EU) 2017/247 trebalo bi stoga na odgovarajući način izmijeniti.
            
         
               (9)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Prilog Provedbenoj odluci (EU) 2017/247 mijenja se u skladu s Prilogom ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 12. svibnja 2017.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 395, 30.12.1989., str. 13.
   
   
      (2)  SL L 224, 18.8.1990., str. 29.
   
   
      (3)  Provedbena odluka Komisije (EU) 2017/247 оd 9. veljače 2017. o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 36, 11.2.2017., str. 62.).
   
      (4)  Direktiva Vijeća 2005/94/EZ od 20. prosinca 2005. o mjerama Zajednice u vezi s kontrolom influence ptica i o stavljanju izvan snage Direktive 92/40/EEZ (SL L 10, 14.1.2006., str. 16.).
   
      (5)  Provedbena odluka Komisije (EU) 2017/417 od 7. ožujka 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 63, 9.3.2017., str. 177.).
   
      (6)  Provedbena odluka Komisije (EU) 2017/554 od 23. ožujka 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 79, 24.3.2017., str. 15.).
   
      (7)  Provedbena odluka Komisije (EU) 2017/696 od 11. travnja 2017. o izmjeni Provedbene odluke (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 101, 13.4.2017., str. 80.).
   
      (8)  Provedbena odluka Komisije (EU) 2017/780 od 3. svibnja 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 116, 5.5.2017., str. 30.).
   
      PRILOG
      Prilog Provedbenoj odluci (EU) 2017/247 mijenja se kako slijedi:
      
                  1.
               
               
                  Dio A mijenja se kako slijedi:
                  unos za Ujedinjenu Kraljevinu zamjenjuje se sljedećim:
                  „Država članica: Ujedinjena Kraljevina
                  
                              Područje obuhvaća:
                           
                           
                              Datum do kada se primjenjuje u skladu s člankom 29. stavkom 1. Direktive 2005/94/EZ
                           
                        
                              The area of the parts of Lancashire County (ADNS code 00151 ) contained within a circle with a radius of three kilometres and centred on WGS84 dec. coordinates N53.8682 and W2.9593.
                           
                           
                              28.5.2017.
                           
                        
                              The area of the parts of Lancashire County (ADNS code 00151 ) contained within a circle with a radius of three kilometres and centred on WGS84 dec. coordinates N53.8745 and W2.9576.
                           
                           
                              29.5.2017.”
                           
                        
            
                  2.
               
               
                  Dio B mijenja se kako slijedi:
                  unos za Ujedinjenu Kraljevinu zamjenjuje se sljedećim:
                  „Država članica: Ujedinjena Kraljevina
                  
                              Područje obuhvaća:
                           
                           
                              Datum do kada se primjenjuje u skladu s člankom 31. Direktive 2005/94/EZ
                           
                        
                              The area of the parts of Lancashire County (ADNS code 00151 ) contained within a circle with a radius of ten kilometres and extending beyond the protection zones in part A, centred on WGS84 dec. coordinates N53.8682 and W2.9593.
                           
                           
                              6.6.2017.
                           
                        
                              The area of the parts of Lancashire County (ADNS code 00151 ) contained within a circle with a radius of ten kilometres centred on WGS84 dec. coordinates N53.8682 and W2.9593.
                           
                           
                              29.5.2017. do 6.6.2017.
                           
                        
                              The area of the parts of Lancashire County (ADNS code 00151 ) contained within a circle with a radius of ten kilometres and extending beyond the protection zones in part A, centred on WGS84 dec. coordinates N53.8745 and W2.9576.
                           
                           
                              7.6.2017.
                           
                        
                              The area of the parts of Lancashire County (ADNS code 00151 ) contained within a circle with a radius of ten kilometres centred on WGS84 dec. coordinates N53.8745 and W2.9576.
                           
                           
                              30.5.2017. do 7.6.2017.”